Πέτερ Σμάιχελ

Ο **Πέτερ Σμάιχελ** (*Peter Schmeichel*, γεννήθηκε 18 Νοεμβρίου 1963) είναι Δανός πρώην ποδοσφαιριστής που αγωνιζόταν ως τερματοφύλακας. Η επαγγελματική καριέρα του διήρκεσε πάνω από 20 χρόνια, με πιο αξιοσημείωτη την περίοδο που αγωνιζόταν για τη Μάντσεστερ Γιουνάιτεντ. Ήταν μέλος της Εθνικής Δανίας που κατέκτησε το Ευρωπαϊκό Πρωτάθλημα Ποδοσφαίρου του 1992. Στην καριέρα του σημείωσε συνολικά 11 γκολ, επίτευγμα σπάνιο για τερματοφύλακα. Ψηφίστηκε ως ο καλύτερος τερματοφύλακας του κόσμου για το 1992 και το 1993. Ένας από τους καλύτερους στη θέση του όλων των εποχών, το 2000 η Διεθνής Ομοσπονδία Ιστορίας και Στατιστικής του Ποδοσφαίρου (IFFHS) τον ψήφισε ως έβδομο καλύτερο τερματοφύλακα του 20ού αιώνα.

## Βιογραφία

### Πρώτα χρόνια
Ο Σμάιχελ γεννήθηκε στο Γκλανσάξε της Δανίας από Πολωνό πατέρα και Δανή μητέρα. Ο ίδιος ήταν Πολωνός πολίτης μέχρι το 1970, όταν όλη η οικογένεια απέκτησε δανική υπηκοότητα. Μετά την αποχώρησή του από την αγωνιστική δράση εργάζεται ως παρουσιαστής στην τηλεόραση και αναλυτής σε μεταδόσεις ποδοσφαιρικών αγώνων. Ο γιος του Κάσπερ Σμάιχελ έγινε επίσης τερματοφύλακας.

### Σταδιοδρομία σε συλλόγους
Ο Σμάιχελ έπαιξε για πρώτη φορά στην πρώτη κατηγορία της Δανίας το 1984 με τη *Hvidovre IF*. Μεταγράφηκε στη Μπρόντμπι το 1987 με την οποία κέρδισε τέσσερα πρωταθλήματα σε πέντε χρόνια. Το 1991 πήγε στη Μάντσεστερ Γιουνάιτεντ, όπου έμεινε για οκτώ χρόνια και σημείωσε τις μεγαλύτερες επιτυχίες της καριέρας του: πέντε πρωταθλήματα και το Τσάμπιονς Λιγκ της περιόδου 1998-99. Εκείνη την περίοδο η Μάντσεστερ Γιουνάιτεντ κατέκτησε το τρεμπλ. Ένας εκρηκτικός  τερματοφύλακας ανάμεσα στα δοκάρια, ασταμάτητος στις εξόδους του, εξαιρετικά σύγχρονος στον έλεγχο της περιοχής, προικισμένος με εντυπωσιακή σωματική δύναμη (1,91 μ. και τουλάχιστον 100 κιλά) και χαρισματικός όπως λίγοι άλλοι. Η αναβίωση των «Κόκκινων Διαβόλων» κατά τη δεκαετία του 1990 συνδέεται στενά με τα κατορθώματα του Δανού, ο οποίος επίσης συγκέντρωσε ατομικές διακρίσεις καθ' όλη τη διάρκεια της δεκαετίας, τόσο στην Αγγλία όσο και σε ηπειρωτικές διοργανώσεις. 

Το 1999, σε ηλικία 35 χρονών, μεταγράφηκε στη Σπόρτινγκ Λισαβόνας, με την οποία κέρδισε το πρωτάθλημα Πορτογαλίας. Συνέχισε την καριέρα του στην Αγγλία, το 2001 στην Άστον Βίλα και το 2002 στη Μάντσεστερ Σίτι για να σταματήσει οριστικά το 2003 σε ηλικία 40 ετών.

### Εθνική Δανίας
Ο Σμάιχελ μετείχε στην εθνική Δανίας από το 1987 έως το 2001. Με συνολικά 129 παρουσίες σε διεθνείς αγώνες είναι ο πρώτος παίκτης σε συμμετοχές στην εθνική Δανίας, ενώ σε 30 αγώνες ήταν και αρχηγός. Πήρε μέρος σε τέσσερα Ευρωπαϊκά Πρωταθλήματα (1988, 1992 κατακτώντας τον τίτλο σε μία από τις μεγαλύτερες εκπλήξεις στην ιστορία του θεσμού, 1996, 2000) και ένα Παγκόσμιο Κύπελλο (1998).

## Τίτλοι και διακρίσεις
### Σύλλογοι
* **Μπρόντμπι**
** Πρωτάθλημα Δανίας (4): 1987, 1988, 1990, 1991
** Κύπελλο Δανίας: 1989
* **Μάντσεστερ Γιουνάιτεντ**
** Πρωτάθλημα Αγγλίας (5): 1992-93, 1993-94, 1995-96, 1996–97, 1998-99
** Κύπελλο Αγγλίας (3): 1994, 1996, 1999
** Λιγκ Καπ Αγγλίας: 1992
** Σούπερ Κύπελλο Ευρώπης: 1991
** Τσάμπιονς Λιγκ: 1998-99
* **Σπόρτινγκ Λισαβόνας**
** Πρωτάθλημα Πορτογαλίας: 2000
* **Άστον Βίλα**
** Κύπελλο Ιντερτότο: 2001

### Εθνική Δανίας
* Ευρωπαϊκό Πρωτάθλημα Ποδοσφαίρου: Ευρωπαϊκό Πρωτάθλημα Ποδοσφαίρου 1992

### Ατομικές διακρίσεις
* Καλύτερος τερματοφύλακας στον κόσμο της IFFHS (2): 1992, 1993
* Βραβεία Συλλόγων UEFA, καλύτερος τερματοφύλακας: 1997-98
* Καλύτερος ευρωπαίος τερματοφύλακας (3): 1992, 1993, 1998
* FIFA 100

## Παραπομπές


## Εξωτερικοί σύνδεσμοι

* Προφίλ εθνικής Δανίας  
* Προφίλ Μάντσεστερ Γιουνάιτεντ 
* 

Κατηγορία:Τερματοφύλακες ποδοσφαιριστές
Κατηγορία:Δανοί ποδοσφαιριστές
Κατηγορία:Ποδοσφαιριστές Σπόρτινγκ Λισαβόνας
Κατηγορία:Ποδοσφαιριστές Μάντσεστερ Γιουνάιτεντ
Κατηγορία:Ποδοσφαιριστές Μάντσεστερ Σίτι
Κατηγορία:Ποδοσφαιριστές Εθνικής Δανίας
Κατηγορία:Ποδοσφαιριστές Άστον Βίλα
Κατηγορία:Ποδοσφαιριστές Ευρωπαϊκού Πρωταθλήματος 2000
Κατηγορία:Ποδοσφαιριστές Ευρωπαϊκού Πρωταθλήματος 1996
Κατηγορία:Ποδοσφαιριστές Παγκοσμίου Κυπέλλου 1998
Κατηγορία:Ποδοσφαιριστές Πρέμιερ Λιγκ
Κατηγορία:Ποδοσφαιριστές Ευρωπαϊκού Πρωταθλήματος 1992
Κατηγορία:Ποδοσφαιριστές Ευρωπαϊκού Πρωταθλήματος 1988
Κατηγορία:Ποδοσφαιριστές Μπρόντμπυ ΙΦ
Κατηγορία:Ποδοσφαιριστές Χβιντόβρε ΙΦ
Κατηγορία:Ποδοσφαιριστές Εθνικής Δανίας Κ21
Κατηγορία:FIFA 100
Κατηγορία:Ποδοσφαιριστές Σουπερλίγκα Δανίας
Κατηγορία:FIFA Century Club
Κατηγορία:Τερματοφύλακες ποδοσφαιριστές που έχουν βάλει γκολ
Κατηγορία:Παίκτες νικητές Ευρωπαϊκού Πρωταθλήματος Ποδοσφαίρου